นีดฟอร์สปีด: โนลิมิต

นีดฟอร์สปีด: โนลิมิตส์ () เป็นวิดีโอเกมแข่งรถเล่นฟรีสำหรับระบบปฏิบัติการไอโอเอสและแอนดรอยด์ เป็นชุดเกมนีดฟอร์สปีดสำหรับโทรศัพท์มือถือ พัฒนาโดยไฟร์มังกีส์ สตูดิโอส์และจัดจำหน่ายโดยอิเล็กทรอนิก อาตส์ เป็นวิดีโอเกมลำดับที่ยี่สิบสามของชุดเกมนีดฟอร์สปีด และเป็นเกมที่สองในชุดที่ได้เปิดให้เล่นฟรีต่อจากนีดฟอร์สปีด: เวิลด์ และเป็นเกมแรกในชุดที่ได้ใช้ชื่อใหม่เฉพาะอุปกรณ์มือถือ ไม่เหมือนกับเกมนีดฟอร์สปีดภาคก่อนบนมือถือที่ได้นำชื่อภาคมาจากภาคหลัก เกมนี้ได้ถูกปล่อยเมื่อวันที่ 30 กันยายน พ.ศ. 2558

โดยแนวเกมหลักจะยังคงคอนเซปเช่นเดียวกับ Need For Speed ภาคก่อนๆ แต่ในภาค No Limit จะมีการผสมผสานการเล่นแบบออฟไลน์และออนไลน์เข้าด้วยกัน โดยในส่วนออนไลน์สามารถเล่นแบบ Multiplayer เพื่อแข่งกับผู้เล่นจริงๆได้ รวมทั้งกิจกรรมพิเศษแบบจำกัดเวลา (ระยะเวลาในการเล่นทั้งหมดประมาณ 1 สัปดาห์) ที่คุณอาจได้รับ Blueprint หรือรถหายากในเกมได้ (รถในเกมจะมีระดับความหายาก ซึ่งถ้ายิ่งอยู่ในระดับสูงมาขึ้น ความยากของเกมในกิจกรรมนั้นก็จะยากและมีจำนวนมากขึ้น

ในด้านระบบการเล่น (Gameplay) เกมแบ่งโหมดหลักออกเป็นหลายรูปแบบ ได้แก่

 Campaign Mode: โหมดเนื้อเรื่องที่ผู้เล่นต้องเอาชนะในสนามต่าง ๆ เพื่อปลดล็อกเนื้อหาใหม่
 Car Series: การแข่งขันที่จำกัดให้ใช้เฉพาะรุ่นรถที่กำหนด
 Underground Rivals: การแข่งขันออนไลน์แบบจัดอันดับ
 Special Events: อีเวนต์พิเศษตามฤดูกาลหรือช่วงเวลาจำกัดที่มอบรางวัลเป็นรถหายาก เช่น Lamborghini, Pagani, Koenigsegg ฯลฯ

เกมนี้ใช้โมเดล “free-to-play” โดยผู้เล่นสามารถดาวน์โหลดและเล่นได้ฟรี แต่มีระบบไมโครทรานแซกชัน (in-app purchase) เพื่อซื้อทองคำ (Gold) หรือกล่องสุ่มไอเท็ม (Crates) ซึ่งช่วยให้การพัฒนารถหรือปลดล็อกรถใหม่รวดเร็วยิ่งขึ้น

Need for Speed: No Limits ได้รับเสียงวิจารณ์ในเชิงบวกจากผู้เล่นมือถือ เนื่องจากภาพกราฟิกที่สวยงาม การควบคุมที่ลื่นไหล และความหลากหลายของกิจกรรมภายในเกม ถึงแม้จะมีเสียงตำหนิเรื่องระบบพลังงาน (Gas) ที่จำกัดการเล่นในแต่ละครั้ง แต่โดยรวมถือเป็นหนึ่งในเกมแข่งรถบนมือถือที่ประสบความสำเร็จที่สุดของ EA และยังคงมีการอัปเดตเนื้อหาใหม่ ๆ อย่างต่อเนื่องจนถึงปัจจุบัน.

อ้างอิง